**Győrtelek Község Önkormányzata Képviselő-testületének 2019. október 8. napján tartott nyilvános, rendkívüli ülésének jegyzőkönyve**

**1./ jegyzőkönyve:1-3.**

**2./ tárgysorozata: 1-2.**

**3./ rendeletei: ---**

**4./határozatai:80, 81*,*82*,83-zárt*/2019. (X.08.)**

Száma: Gy/210-22/ 2019.

**TÁRGYSOROZAT**

Elfogadott, Tárgyalt Napirendi pontok:

**1./ Segéd könyvtáros kinevezése**

Előterjesztő: Halmi József polgármester

**2./ Egyebek. *Zárt ülés: Hatósági ügy tárgyalása***

Előterjesztő: Halmi József polgármester

**Győrtelek, 2019. október 8.**

 **Halmi József**

**polgármester**

**Készült:** Györtelek Község Önkormányzat Képviselő-testületének 2019. október hó 8. napján, 08.00 órakornyilvános, rendkívüli ülésén a 4752 Györtelek, Kossuth utca 47. szám alatt, az önkormányzat székhelyén a Házasságkötő teremben.

**Jelen vannak:**

Halmi József polgármester, Demeter Antalné, Bétériné Szabó Anikó, Halász Mihályné Tomori Szabolcsné, Kisgyörgy Lajos; dr. Sipos Éva jegyző tanácskozási joggal jelen van

Debreceni Zoltán munkahelyi elfoglaltság miatt nem tudott részt venni, melyet előre jelzett.

**Halmi József polgármester:** Köszönti a megjelenteket megállapítja, hogy határozatképes a képviselő-testület, hét fő képviselőből hat fő, beleértve a polgármestert, megjelent.

Polgármester úr javasolja, hogy a szóban javasolt, rövid úton összehívott ülés napirendi pontja legyen a következő: **1.napirend: Segéd könyvtáros kinevezése**, Előterjesztő: Halmi József polgármester; **2.napirendi pont: Egyebek. Illetve Zárt ülés 1. napirendi pontja: Hatósági ügy tárgyalása** Előterjesztő: Halmi József polgármester. Van e esetleg kiegészítés, javaslat? Nem volt.

A képviselő-testület egyetért a szóbeli javaslat alapján a napirendi pontok tárgysorozatba vételével hat igen szavazattal elfogadta a napirendi pontokat a fenti tárgysorozatban rögzítettek szerint.

**Győrtelek Község Önkormányzata Képviselő-testületének**

**80/2019. (X.08.) határozata**

**a napirendi pontokról, tárgysorozatról**

**Györtelek község Önkormányzata Képviselő-testülete az alábbiak szerint fogadja el az ülés napirendi pontjait:**

**1./ Segéd könyvtáros kinevezése**

Előterjesztő: Halmi József polgármester

**2./ Egyebek. *Zárt ülés: Hatósági ügy tárgyalása***

Előterjesztő: Halmi József polgármester

**A rendkívüli ülés szükségességét pályázati határidők betartása indokolja, a döntések meghozatala nélkül hátrányos helyzetbe kerülhetne az önkormányzat.**

**1.napirendi pont: Segéd könyvtáros kinevezése**

**Előterjesztő: Halmi József polgármester**

Halmi József polgármester: a testület kiírta a segéd könyvtáros állást, egy fő adott be pályázatot, megfelel a kiírásnak, javaslom, hogy a testület nevezze ki Bulyáki Annamáriát 3 hó próbaidő vállalása mellett.

Halmi József polgármester: Kérem, jelezze kézfelemeléssel, aki egyetért azzal, hogy a testület Bulyáki Annamáriát 3 hó próbaidő vállalása mellett segéd könyvtáros munkakörre kinevezze közalkalmazotti jogviszonyba.

Györtelek Község Önkormányzat Képviselő-testülete hat igen szavazattal, tartózkodás és ellenszavazat nélkül egyhangúan a következő határozatot hozta:

**Győrtelek Község Önkormányzata Képviselő-testületének**

**81/2019.(X.08.) határozata**

**segéd könyvtáros kinevezéséről**

1.Győrtelek Község Önkormányzatának Képviselő-testülete úgy határoz, hogy a 68/2019.(VIII.30.) határozata alapján kiírt segéd könyvtárosi álláspályázatot érvényesnek, és eredményesnek nyilvánítja. Egy pályázat érkezett be a megadott határidőig, 2019. 10.02. napjáig, 24.00 óráig.

2.Győrtelek Község Önkormányzatának Képviselő-testülete úgy határoz, 2019. október 9. napjától határozatlan időre kinevezi Bulyáki Annamária, (szül. hely, idő: Mátészalka, 1984.07.14., Anyja neve: Tóth Ilona Matild, ) 4752 Györtelek, Petőfi Sándor utca 16. szám alatti lakost segéd könyvtárosi munkakörbe. Három hónap próbaidőt alkalmaz a képviselő-testület, a pályázó vállalta a próbaidőt, továbbá vállalta az előírt legalább középfokú közművelődési és közönségkapcsolati szakember képesítés megszerzését 2021 év. januárjáig.

A munkakör megnevezése: segéd könyvtáros

A jogviszony időtartama: 2019. október 9. napjától, határozatlan időre szól.

A jogviszony típusa: közalkalmazott, gyakornok 2019.10.09.

A közalkalmazott illetménye:

89.000,-Ft Fizetési osztályhoz fokozathoz tartozó garantált illetmény

106.000,-Ft Garantált bérminimumra való kiegészítés

195.000,-Ft. Garantált illetmény összesen:

*Előírt feltételek: 3 hónap próbaidő, legalább középfokú közművelődési és közönségkapcsolati szakember képesítés megszerzése.*

**2.napirendi pont: Egyebek.**

**Előterjesztő: Halmi József polgármester**

**Halmi József polgármester úr Egyebekben:** tájékoztatást ad Polgármester úr arról, hogy a testület által jóváhagyott szabadság ütemtervtől, ütemezéstől eltérően tudta kivenni, illetve nem tudja kivenni a pályázatok, közfoglalkoztatás irányítása, egyéb megbeszélések, programok, kérelmek határidőben való elbírálása miatt a szabadságát. Többnyire hétvégén is önkormányzati ügyben, az önkormányzat képviseletében ott van a rendezvényeken, ahová az önkormányzatot, annak képviselőit, illetve őt az önkormányzat nevében meghívják. Kéri a testületet, hogy vegye tudomásul, fogadja el az ütemezéstől való eltérést. Jelezze kézfelemeléssel, aki egyetért, elfogadja a polgármester úr tájékoztatását a szabadsága ütemezésétől való eltéréséről.

Györtelek Község Önkormányzat Képviselő-testülete hat igen szavazattal, tartózkodás és ellenszavazat nélkül egyhangúan a következő határozatot hozta:

**Győrtelek Község Önkormányzata Képviselő-testületének**

**82/2019.(X.08.) határozata**

Györtelek Község Önkormányzat Képviselő-testülete elfogadja a Polgármester úr szóbeli tájékoztatását, beszámolóját a jóváhagyott szabadság ütemezés, ütemtervétől való eltéréséről.

További kérdés, vélemény, hozzászólás, közérdekű bejelentés nem volt, ezért az ülés zárt ülésként folytatódik.

**Györtelek, 2019.október 8.**

**Halmi József dr. Sipos Éva**

**polgármester jegyző**